**ДО**

**ВСИЧКИ ЗАИНТЕРЕСОВАНИ ЛИЦА**

**РАЗЯСНЕНИЯ**

**по реда на чл. 180, ал. 1 от ЗОП**

 Във връзка с **постъпило писмено искане за разяснения** на 12.09.2019г. по условията на процедура – публично състезание за възлагане на обществена поръчка с предмет: **„Изпълнение на строително-монтажни работи на обект „Рехабилитация и основен ремонт на път KRZ 3073/III – 5082/ Джебел – Тютюнче от км 0+400 до км 2+156“** с уникален номер на поръчката в РОП № 00417-2019-0010,

 на основание чл. 180, ал. 1 от ЗОП даваме следните разяснения:

**Въпрос № 1:** В техническата спецификация към документацията е записано, че е предвидено изграждане на нова конструкция за автобусна спирка, а в количествените сметки към процедурата липсват позиции, в които да оферираме цени за изграждането на съоръжението. Моля, да разясните следва ли да включваме в офертата си изграждане на автобусна спирка и ако „да“, в кои позиции следва да бъде оферирана тя? Моля да предоставите, чертежи за направата на металната конструкция на спирката, ако същата е включена в предмета на обществената поръчка.

**Отговор № 1:**

Действително в инвестиционния проект е предвидено изграждането на нова автобусна спирка в с. Тютюнче и съответно същото е посочено в техническата спецификация, но изграждането на спирката ще се реализира впоследствие, поради което участниците не следва да включват в офертите си изграждането на автобусна спирка.

**Въпрос № 2:** Допусната ли е техническа грешка в техническата спецификация т.3.2. Част Геодезия, тъй като е записано, че за изграждането на обекта трябва да се използва геодезическа основа на Община Опан?

**Отговор № 2:**

Допусната е техническа грешка в техническата спецификация т.3.2. Част Геодезия, като вместо „Община Опан“ следва да се чете „Община Джебел“.

С цел подаване на коректни оферти от заинтересованите лица за участие в процедурата, както и за да не се ограничава равнопоставеността и конкуренцията между тях, ще бъде публикувано в Профила на купувача Решение за одобряване на обявление за изменение или допълнителна информация за удължаване крайния срок за получаване на оферти съгласно изискванията на ЗОП и ППЗОП.

**ВЪЗЛОЖИТЕЛ:**

Бахри Юмер

Кмет на Община Джебел

/Заличени обстоятелства на основание чл.5, б. „в“ от Регламент ЕС 679/2016/